KOMISSION PÄÄTÖS,
tehty 1 päivänä helmikuuta 2006,
eläinten tunnistamisesta ja rekisteröinnistä annetun neuvoston direktiivin 92/102/ETY 3 artiklan 2 kohdassa säädetyn poikkeuksen myöntämisestä tietyille jäsenvaltioille
(tiedoksiannettu numerolla K(2006) 172)
(Ainoastaan italian-, portugalin-, puolan-, ranskan-, slovakin-, tšekinkieliset tekstit ovat todistusvoimaiset)
(2006/80/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten tunnistamisesta ja rekisteröinnistä 27 päivänä marraskuuta 1992 annetun neuvoston direktiivin 92/102/ETY (1) ja erityisesti sen 3 artiklan 2 kohdan,
sekä katsoo seuraavaa:
(1)
Direktiivin 92/102/ETY 3 artiklan 2 kohdassa säädetään, että jäsenvaltioille voidaan myöntää lupa jättää 3 artiklan 1 kohdassa edellytetyn luettelon ulkopuolelle luonnolliset henkilöt, jotka pitävät yhtä omaan käyttöön tai kulutukseen tarkoitettua sikaa, tai ottaa huomioon erityiset olosuhteet sillä edellytyksellä, että kyseiselle eläimelle tehdään direktiivissä säädetyt tarkastukset ennen eläimen siirtämistä.
(2)
Tšekin, Ranskan, Puolan ja Slovakian viranomaiset ovat pyytäneet tätä lupaa sellaisten tilojen osalta, joilla pidetään vain yhtä sikaa, ja ne ovat esittäneet eläinlääkärintarkastuksia koskevat asianmukaiset vakuutukset.
(3)
Tšekin, Ranskan, Puolan ja Slovakian olisi tämän vuoksi sallittava soveltaa poikkeusta.
(4)
Komission päätöksessä 95/80/EY (2) myönnetään Portugalille eläinten tunnistamisesta ja rekisteröinnistä annetun direktiivin 92/102/ETY 3 artiklan 2 kohdassa säädetty poikkeus.
(5)
Komission päätöksessä 2005/458/EY (3) myönnetään Italialle eläinten tunnistamisesta ja rekisteröinnistä annetun direktiivin 92/102/ETY 3 artiklan 2 kohdassa säädetty poikkeus.
(6)
On aiheellista luetella yhdessä päätöksessä jäsenvaltiot, joille on myönnetty eläinten tunnistamisesta ja rekisteröinnistä annetun direktiivin 92/102/ETY 3 artiklan 2 kohdassa säädetty poikkeus.
(7)
Päätökset 95/80/EY ja 2005/458/EY olisi tämän vuoksi kumottava ja korvattava tällä päätöksellä.
(8)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Tämän päätöksen liitteessä luetelluille jäsenvaltioille myönnetään lupa soveltaa direktiivin 92/102/ETY 3 artiklan 2 kohdassa säädettyä poikkeusta sellaisten tilojen osalta, joilla pidetään vain yhtä sikaa.
2 artikla
Kumotaan päätökset 95/80/EY ja 2005/458/EY.
3 artikla
Tämä päätös on osoitettu Tšekin tasavallalle, Ranskan tasavallalle, Italian tasavallalle, Puolan tasavallalle, Portugalin tasavallalle ja Slovakian tasavallalle.
Tehty Brysselissä 1 päivänä helmikuuta 2006.